title: Регламент за изпълнение (ЕС) № 984/2012 на Комисията от 24 октомври 2012 година за изменение на Регламент (ЕО) № 391/2007 за определяне на подробни правила за прилагане на Регламент (ЕО) № 861/2006 на Съвета във връзка с разходите, направени от държавите членки при въвеждането на системите за мониторинг и контрол, приложими към Общата политика по рибарство

text:
               25.10.2012

               BG

               Официален вестник на Европейския съюз

               L 295/9

         РЕГЛАМЕНТ ЗА ИЗПЪЛНЕНИЕ (ЕС) № 984/2012 НА КОМИСИЯТА
   от 24 октомври 2012 година
   за изменение на Регламент (ЕО) № 391/2007 за определяне на подробни правила за прилагане на Регламент (ЕО) № 861/2006 на Съвета във връзка с разходите, направени от държавите членки при въвеждането на системите за мониторинг и контрол, приложими към Общата политика по рибарство
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 861/2006 на Съвета от 22 май 2006 г. за установяване на финансови мерки на Общността за прилагането на Общата политика по рибарство и в областта на морското право (1), и по-специално член 8, параграф 2 от него,
   като има предвид, че:

               (1)

               Съюзът финансира действията на държавите членки в областта на контрола и правоприлагането в областта на рибарството от 1990 г. насам в съответствие с целите, посочени в Регламент (ЕО) № 2371/2002 на Съвета от 20 декември 2002 г. относно опазването и устойчивата експлоатация на рибните ресурси в рамките на общата политика в областта на рибарството (2).

               (2)

               С Регламент (ЕО) № 861/2006 се определят, освен други действия, финансови мерки на Съюза относно разходите за контрол, инспекции и надзор в областта на рибарството за периода 2007—2013 г. С Регламент (ЕО) № 391/2007 на Комисията (3) се определят подробни правила за прилагането на тези мерки.

               (3)

               С Регламент (ЕС) № 693/2011 на Европейския парламент и на Съвета (4) бе променен срокът, в който държавите членки трябва да уведомят Комисията за своите годишни програми за контрол на риболова.

               (4)

               С цел опростяване и като се има предвид ниската себестойност на някои инвестиции, е целесъобразно проекти под 40 000 EUR да се приемат, без да се изисква обосновка от държавите членки.

               (5)

               Правилата, свързани с документите в подкрепа на исканията за предварително финансиране, следва да бъдат приведени в съответствие със съответните разпоредби, определени в Регламент (ЕО, Евратом) № 2342/2002 на Комисията от 23 декември 2002 г. относно определянето на подробни правила за прилагането на Регламент (ЕО, Евратом) № 1605/2002 на Съвета относно Финансовия регламент, приложим към общия бюджет на Европейските общности (5).

               (6)

               Предвид принципа на добро финансово управление държавите членки следва да имат ясни указания за правилата, които трябва да следват, за да получат финансова помощ от Съюза при извършването на разходи за контрол и правоприлагане.

               (7)

               Правилата за финансово участие на Съюза в националните програми за контрол следва да се опростят и изяснят.

               (8)

               Инвестициите в областта на контрола и правоприлагането могат да се извършват от компетентните национални органи, от административните органи или от частния сектор. Във връзка с това разходната част на бюджета следва да бъде адаптирана.

               (9)

               Поради това Регламент (ЕО) № 391/2007 следва да бъде съответно изменен.

               (10)

               Мерките, предвидени в настоящия регламент, са в съответствие със становището на Комитета по рибарство и аквакултури,

         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 391/2007 се изменя, както следва:

               (1)

               В член 3 параграф 1 се заменя със следното:
               „1.   Държавите членки, които желаят да получат финансова помощ за разходи, извършени съгласно член 8, буква а) от Регламент (ЕО) № 861/2006, уведомяват Комисията за годишните си програми за контрол на риболова не по-късно от 15 ноември на годината, предшестваща съответната година на прилагане.“

               (2)

               В член 5 буква в) се заличава.

               (3)

               В член 10 заглавието се заменя с „Предварително финансиране“

               (4)

               В член 10, параграф 1 думата „аванс“ се заменя с „предварително финансиране“.

               (5)

               В член 10 параграф 2 се заменя със следното:
               „2.   Предварителното финансиране се изплаща въз основа на договор, сключен между съответната администрация и доставчика, или въз основа на други придружаващи документи, които позволяват да се провери дали финансираните действия отговарят на условията на проектите, посочени в параграф 1.“

               (6)

               В приложение IV, буква а) подточка iv) се заменя със следното:

                           „(iv)

                           Пътни разходи, направени от инспекторите, прокурорите, съдиите и рибарите, участващи в курсовете, както и от преподавателския състав.“

               (7)

               Приложение V се изменя, както следва:

                           а)

                           буква з) се заменя със следното:

                                       „з)

                                       Разходи за заплати за персонал от националните администрации и за обезщетения“;

                           б)

                           добавя се следната буква и):

                                       „и)

                                       Безвъзмездна помощ.“

               (8)

               Приложение VI, подточка х) се заменя със следното:

                           „(x)

                           В случай на обучения и семинари се включва информация относно темата и лектора, списък на участниците, както и датата и мястото на обучението.“

               (9)

               Приложение VII се заменя с текста, съдържащ се в приложението към настоящия регламент.

         Член 2
   Настоящият регламент влиза в сила на третия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко в държавите членки в съответствие с Договорите.
      Съставено в Брюксел на 24 октомври 2012 година.

            За Комисията

            Председател

         José Manuel BARROSO

      (1)  ОВ L 160, 14.6.2006 г., стр. 1.

      (2)  ОВ L 358, 31.12.2002 г., стр. 59.

      (3)  ОВ L 97, 12.4.2007 г., стр. 30.

      (4)  ОВ L 192, 22.7.2011 г., стр. 33.

      (5)  ОВ L 248, 16.9.2002 г., стр. 1.

      ПРИЛОЖЕНИЕ

            „ПРИЛОЖЕНИЕ VII

               Декларация за разходите

            РАЗХОДИ (1), ИЗВЪРШЕНИ ВЪВ ВРЪЗКА С ИЗПЪЛНЕНИЕТО НА НАЦИОНАЛНАТА ПРОГРАМА ЗА ПРИЛАГАНЕ НА СИСТЕМИТЕ ЗА КОНТРОЛ, ПРОВЕРКА И НАДЗОР НА РИБОЛОВНИТЕ ДЕЙНОСТИ
            Посочени в член 11 от Регламент (ЕО) № 391/2007 на Комисията
            Решение № … на Комисията от… _
            Препратка към националното законодателство (ако има такава) _
            Долуподписаният, _ представляващ органа _ и отговарящ за съответните финансови и контролни процедури, след проверка удостоверявам с настоящия документ, че всички посочени по-долу суми представляват общия разход, изплатен през 20 _ г., съгласно съответното национално законодателство, за одобрените проекти и позовавайки се на дейностите, посочени в член 8, буква a) от Регламент (ЕО) № 861/2006 на Съвета:

                        a)

                        Компютърни технологии и IT мрежи

                        _EUR (2)

                        б)

                        Устройства с технологии за контрол от разстояние и устройства за електронно регистриране и отчитане

                        _EUR

                        в)

                        Пилотни проекти за нови технологии

                        _EUR

                        г)

                        Програми за обучение и обмен на държавните служители, извършващи контрол

                        _EUR

                        д)

                        Пилотни схеми за проверка и наблюдение

                        _EUR

                        е)

                        Оценка на публичните разходи в зоната за контрол

                        _EUR

                        ж)

                        Семинари и медии

                        _EUR

                        з)

                        Закупуване и модернизиране на кораби и самолети

                        _EUR

                        ОБЩО

                        _EUR

                  Удостоверявам също, че декларацията за разходите е точна и в заявлението за плащане е взето предвид всяко извършено възстановяване.
            Операциите по плащанията са извършени в съответствие с целите, посочени в Регламент (ЕО) № 861/2006 и Регламент (ЕО) № 391/2007, и в съответствие с разпоредбите на Регламент (ЕО) № 2371/2002, по-специално по отношение на:

                        —

                        Съответствието с условията, предвидени в Регламент (ЕО) №391/2007. В случай на договори за възлагане на обществени поръчки удостоверявам, че обществените поръчки са били възложени на кандидата, представил икономически най-изгодното предложение, като са взети мерки за избягване на евентуален конфликт на интереси, при спазване на принципите на прозрачност и равностойно третиране и, когато е приложимо, в съответствие със законодателството на Общността относно съгласуването на процедурите за възлагане на договори за строителни работи, доставки и услуги.

                        —

                        Прилагането на процедурите за управление и контрол, насочени към проверка на доставката на съфинансираните продукти и услуги, проверка на верността на заявените разходи, а така също и предотвратяване, откриване и коригиране на нередности, преследване на измами и възстановяване на неправомерно изплатени суми.

                  Накрая удостоверявам, че съм/не съм получил(а) (3) авансово плащане за дейността (ите)_, посочена(и) по-горе.
            Декларацията за разходите е точна.
            Дата,
            Името с главни букви, печат, длъжност и подпис на компетентния орган

         (1)  Инвестициите, посочени в член 8, буква а), подточка i) от Регламент (ЕО) № 861/2006, могат да се извършват от компетентните национални органи, от административните органи или от частния сектор.

         (2)  Ненужното се зачертава.

         (3)  Точната сума до два знака след десетичната запетая.“


title: Регламент за изпълнение (ЕС) № 316/2013 на Комисията от 5 април 2013 година за определяне на коефициента на разпределение, приложим за подадените от 1 април до 2 април 2013 г. заявления за лицензии за внос на маслиново масло в рамките на тарифната квота на Тунис, и за прекратяване на издаването на лицензии за внос за месец април 2013 г.

text:
               6.4.2013

               BG

               Официален вестник на Европейския съюз

               L 97/3

         РЕГЛАМЕНТ ЗА ИЗПЪЛНЕНИЕ (ЕС) № 316/2013 НА КОМИСИЯТА
   от 5 април 2013 година
   за определяне на коефициента на разпределение, приложим за подадените от 1 април до 2 април 2013 г. заявления за лицензии за внос на маслиново масло в рамките на тарифната квота на Тунис, и за прекратяване на издаването на лицензии за внос за месец април 2013 г.
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (2), и по-специално член 7, параграф 2 от него,
   като има предвид, че:

               (1)

               Съгласно член 3, параграфи 1 и 2 от Протокол № 1 (3) към Евро-средиземноморското споразумение за асоцииране между Европейската общност и нейните държави-членки, от една страна, и Република Тунис, от друга страна (4) беше открита тарифна квота с нулево мито за внос на необработено маслиново масло с кодове по КН 1509 10 10 и 1509 10 90, изцяло получено в Тунис и транспортирано директно от тази държава в Европейския съюз, в рамките на ограничение, предвидено за всяка година.

               (2)

               Член 2, параграф 2 от Регламент (ЕО) № 1918/2006 на Комисията от 20 декември 2006 г. за откриването и управлението на тарифна квота за маслиново масло с произход от Тунис (5) предвижда месечни количествени ограничения за издаването на лицензии за внос.

               (3)

               Съгласно член 3, параграф 1 от Регламент (ЕО) № 1918/2006 пред компетентните органи бяха подадени заявления за издаване на лицензии за внос за общо количество, което надвишава ограничението за месец април, предвидено в член 2, параграф 2 от посочения регламент.

               (4)

               При тези обстоятелства Комисията следва да определи коефициент на разпределение, който да позволява издаването на лицензии за внос пропорционално на наличните количества.

               (5)

               Тъй като ограничението за месец април бе достигнато, за посочения месец вече не могат да бъдат издавани никакви лицензии за внос,

         ПРИЕ НАСТОЯЩИЯ РЕГЛАМЕНТ:
   Член 1
   Към заявленията, подадени от 1 април до 2 април 2013 г. по силата на член 3, параграф 1 от Регламент (ЕО) № 1918/2006, се прилага коефициент на разпределение от 29,360509 %.
   Прекратява се издаването на лицензии за внос за месец април 2013 г. за количествата, заявени след 8 април 2013 година.
   Член 2
   Настоящият регламент влиза в сила на 6 април 2013 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 5 април 2013 година.

            За Комисията, от името на председателя,

         José Manuel SILVA RODRÍGUEZ

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 238, 1.9.2006 г., стр. 13.

      (3)  ОВ L 97, 30.3.1998 г., стр. 57.

      (4)  ОВ L 97, 30.3.1998 г., стр. 2.

      (5)  ОВ L 365, 21.12.2006 г., стр. 84.


title: Регламент за изпълнение (ЕС) 2016/1451 на Комисията от 2 септември 2016 година за установяване на стандартни стойности при внос с цел определяне на входната цена на някои плодове и зеленчуци

text:
               3.9.2016

               BG

               Официален вестник на Европейския съюз

               L 237/10

         РЕГЛАМЕНТ ЗА ИЗПЪЛНЕНИЕ (ЕС) 2016/1451 НА КОМИСИЯТА
   от 2 септември 2016 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 2 септември 2016 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  160,3

                  ZZ

                  160,3

                  0707 00 05

                  TR

                  116,3

                  ZZ

                  116,3

                  0709 93 10

                  TR

                  135,1

                  ZZ

                  135,1

                  0805 50 10

                  AR

                  170,1

                  CL

                  159,8

                  MA

                  157,0

                  TR

                  156,0

                  UY

                  150,7

                  ZA

                  167,8

                  ZZ

                  160,2

                  0806 10 10

                  EG

                  168,7

                  TR

                  127,7

                  ZZ

                  148,2

                  0808 10 80

                  AR

                  149,9

                  BR

                  106,9

                  CL

                  135,3

                  CN

                  98,0

                  NZ

                  128,2

                  US

                  141,5

                  ZA

                  86,0

                  ZZ

                  120,8

                  0808 30 90

                  AR

                  90,5

                  CL

                  103,0

                  TR

                  136,6

                  ZA

                  82,9

                  ZZ

                  103,3

                  0809 30 10 , 0809 30 90

                  TR

                  130,7

                  ZZ

                  130,7

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) № 122/2012 на Комисията от 13 февруари 2012 година за изменение на приложението към Регламент (ЕС) № 37/2010 относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход във връзка със субстанцията метилпреднизолон  текст от значение за ЕИП

text:
               14.2.2012

               BG

               Официален вестник на Европейския съюз

               L 40/2

         РЕГЛАМЕНТ ЗА ИЗПЪЛНЕНИЕ (ЕС) № 122/2012 НА КОМИСИЯТА
   от 13 февруари 2012 година
   за изменение на приложението към Регламент (ЕС) № 37/2010 относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход във връзка със субстанцията метилпреднизолон
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 470/2009 на Европейския парламент и на Съвета от 6 май 2009 г. относно установяване на процедури на Общността за определяне на допустимите стойности на остатъчни количества от фармакологичноактивни субстанции в храни от животински произход, за отмяна на Регламент (ЕИО) № 2377/90 на Съвета и за изменение на Директива 2001/82/ЕО на Европейския парламент и на Съвета и на Регламент (ЕО) № 726/2004 на Европейския парламент и на Съвета (1), и по-специално член 14 във връзка с член 17 от него,
   като взе предвид становището на Европейската агенция по лекарствата, изготвено от Комитета по лекарствените продукти за ветеринарна употреба,
   като има предвид, че:

               (1)

               Максимално допустимите стойности на остатъчните количества за фармакологичноактивни субстанции, предназначени за използване в Съюза във ветеринарномедицински продукти за животни, отглеждани за производство на храни, или в биоцидни продукти, използвани в животновъдството, следва да бъдат установени в съответствие с Регламент (ЕО) № 470/2009.

               (2)

               Фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход са установени в приложението към Регламент (ЕС) № 37/2010 на Комисията от 22 декември 2009 г. относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход (2).

               (3)

               Понастоящем метилпреднизолон е включен в таблица 1 от приложението към Регламент (ЕС) № 37/2010 като разрешена субстанция за мускул, мазнина, черен дроб, бъбрек и мляко от животни от рода на говедата Валидността на временните максимално допустими стойности на остатъчните количества (наричани по-долу „МДСОК“) от посочената субстанция, установени в мляко от животни от рода на говедата, изтече на 1 юли 2011 г.

               (4)

               Бяха представени и оценени допълнителни данни, вследствие на което Комитетът по лекарствените продукти за ветеринарна употреба препоръча временните МДСОК от метилпреднизолон за мляко от животни от рода на говедата да бъдат установени като окончателни.

               (5)

               Поради това вписването за метилпреднизолон в таблица 1 от приложението към Регламент (ЕС) № 37/2010 следва да бъде съответно изменено.

               (6)

               Мерките, предвидени в настоящия регламент, са в съответствие със становището на Постоянния комитет по ветеринарните лекарствени продукти,

         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕС) № 37/2010 се изменя съгласно приложението към настоящия регламент.
   Член 2
   Настоящият регламент влиза в сила на третия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 13 февруари 2012 година.

            За Комисията

            Председател

         José Manuel BARROSO

      (1)  ОВ L 152, 16.6.2009 г., стр. 11.

      (2)  ОВ L 15, 20.1.2010 г., стр. 1.

      ПРИЛОЖЕНИЕ
      Вписването за метилпреднизолон в таблица 1 от приложението към Регламент (ЕС) № 37/2010 се заменя със следното:

                     Фармакологичноактивна субстанция

                     Маркерно остатъчно вещество

                     Животински видове

                     МДСОК

                     Прицелни тъкани

                     Други разпоредби
                     (в съответствие с член 14, параграф 7 от Регламент (ЕО) № 470/2009)

                     Терапевтична класификация

                     „Метилпреднизолон

                     Метил-преднизолон

                     Говеда

                     10 μg/kg

                     Мускул

                     Кортикоиди/глюкокортикоиди“

                     10 μg/kg

                     Мазнина

                     10 μg/kg

                     Черен дроб

                     10 μg/kg

                     Бъбрек

                     2 μg/kg

                     Мляко


title: Регламент за изпълнение (ЕС) № 725/2011 на Комисията от 25 юли 2011 година за установяване на процедура за одобрение и сертифициране на иновативни технологии за намаляване на емисиите на CO 2 от пътнически автомобили съгласно Регламент (ЕО) № 443/2009 на Европейския парламент и на Съвета  Текст от значение за ЕИП

text:
               26.7.2011

               BG

               Официален вестник на Европейския съюз

               L 194/19

         РЕГЛАМЕНТ ЗА ИЗПЪЛНЕНИЕ (ЕС) № 725/2011 НА КОМИСИЯТА
   от 25 юли 2011 година
   за установяване на процедура за одобрение и сертифициране на иновативни технологии за намаляване на емисиите на CO2 от пътнически автомобили съгласно Регламент (ЕО) № 443/2009 на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 443/2009 на Европейския парламент и на Съвета от 23 април 2009 г. за определяне на стандарти за емисиите от нови леки пътнически автомобили като част от цялостния подход на Общността за намаляване на емисиите на CO2 от лекотоварните превозни средства (1), и по-специално член 12, параграф 2 от него,
   като има предвид, че:

               (1)

               За да се насърчи развитието и ранното въвеждане на нови и напреднали автомобилни технологии за намаляване на емисиите на CO2, Регламент (ЕО) № 443/2009 предоставя на производителите и доставчиците възможността да подават заявления за одобрение на конкретни иновативни технологии, които допринасят за намаляване на емисиите на CO2 от пътнически автомобили. Поради това е необходимо да се уточнят критериите, въз основа на които ще се преценява кои технологии отговарят на условията за допустимост като екологични иновации съгласно горепосочения регламент.

               (2)

               Съгласно член 12, параграф 2, буква в) от Регламент (ЕО) № 443/2009, технологиите, които са част от цялостния подход на Съюза, очертан в Съобщението на Комисията от 7 февруари 2007 г., озаглавено „Резултати от прегледа на Стратегията на Общността за намаление на емисиите на CO2 от пътнически леки автомобили и лекотоварните автомобили“ (2), и в Съобщението на Комисията от 7 февруари 2007 г., озаглавено „Конкурентна нормативна рамка за автомобилостроенето през 21-ви век“ (3), и които са били регламентирани съгласно законодателството на Съюза, или другите технологии, които са задължителни по силата на законодателството на Съюза, не отговарят на условията за допустимост като екологични иновации по силата на този регламент. Тези технологии включват системи за следене на налягането в гумите, индикатори за съпротивлението при търкаляне на гумите и за смяна на предавката, които попадат в приложното поле на Регламент (ЕО) № 661/2009 на Европейския парламент и на Съвета от 13 юли 2009 г. относно изискванията за одобрение на типа по отношение на общата безопасност на моторните превозни средства, техните ремаркета и системи, компоненти и отделни технически възли, предназначени за тях (4), и по отношение на съпротивлението при търкаляне на гумите, на Регламент (ЕО) № 1222/2009 на Европейския парламент и на Съвета от 25 ноември 2009 г. относно етикетирането на гуми по отношение на горивната ефективност и други съществени параметри (5).

               (3)

               Технология, която вече е била широко разпространена на пазара от известно време, не може да бъде считана за иновативна по смисъла на член 12 от Регламент (ЕО) № 443/2009 и не следва да отговаря на условията за определяне като екологична иновация. За да се създадат подходящи стимули, е уместно да се ограничи равнището на проникване на дадена технология на пазара до равнището на сегментите на тясноспециализираните производители, както е определено в член 11, параграф 4 от Регламент (ЕО) № 443/2009, и годината 2009 да бъде използвана като базова година. Тези прагове следва да бъдат преразгледани най-късно през 2015 г.

               (4)

               За да се насърчат технологиите с най-големите възможности за намаляване на емисиите на CO2 от пътнически автомобили, и по-специално разработването на иновативни технологии за задвижване, следва да бъдат допустими само онези технологии, които са присъщи на транспортната функция на превозното средство и в значителна степен допринасят за подобряване на общото потребление на енергия на превозното средство. Технологиите, които са спомагателни по отношение на тази цел или имат за цел да повишат комфорта на водача или пътниците, не следва да бъдат допустими.

               (5)

               Съгласно Регламент (ЕО) № 443/2009 заявленията могат да бъдат подавани както от производителите, така и от доставчиците. В заявлението следва да се съдържат необходимите доказателства, че критериите за допустимост са напълно спазени, както и методологията за измерване на дължащите се на иновативната технология намаления на емисии на CO2.

               (6)

               Намаленията на емисии на CO2, дължащи се на екологична иновация, следва да могат да се измерват със задоволителна степен на точност. Тази точност може да бъде постигната само когато намаленията на емисии възлизат на 1 g CO2 /km или повече.

               (7)

               Когато намаленията на емисии на CO2, постигнати посредством дадена технология, зависят от поведението на водача или от други фактори, които са извън контрола на заявителя, тази технология по принцип не следва да отговаря на условията за допустимост като екологична иновация, освен когато въз основа на убедителни и независими статистически доказателства е възможно да се направят проверими предположения относно поведението на средностатистическия водач.

               (8)

               Стандартният цикъл на изпитване, използван за измерване с цел типово одобрение на емисиите на CO2 от превозно средство, не показва всички намаления, които могат да бъдат приписани на определени технологии. С цел създаване на подходящи стимули за иновация, при изчисляване на общите намаления на емисии на CO2 трябва да бъдат взети предвид само онези намаления, които не са обхванати от стандартния цикъл на изпитване.

               (9)

               При доказване на намаленията на емисии на CO2 следва да бъде направено сравнение между еднакви превозни средства със и без екологичната иновация. Методологията за изпитване следва да осигурява проверими, възпроизводими и съпоставими измервания. За да се осигури изравняване на възможностите и при липсата на договорен и по-реалистичен цикъл на движение, като общ референтен източник следва да се използват моделите на управление, предвидени в Новия европейски цикъл на движение, посочен в Регламент (ЕО) № 692/2008 на Комисията от 18 юли 2008 г. за прилагане и изменение на Регламент (ЕО) № 715/2007 на Европейския парламент и на Съвета за типово одобрение на моторните превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства (6). Методологията за изпитване следва да се основава на измервания на динамометричен стенд или на моделиране или симулиране, където такива методологии биха били по-подходящи и биха осигурили по-добри и по-точни резултати.

               (10)

               Комисията следва да осигури насоки за изготвянето на заявление и методологиите за изпитване, като тези насоки следва да бъдат редовно актуализирани, за да отразяват опита, получен при оценяването на различните заявления.

               (11)

               Съгласно Регламент (ЕО) № 443/2009 заявленията трябва да се придружават от доклад от проверка, който се предоставя от независим и сертифициран орган. Този орган следва да бъде техническа служба от категория А или Б, както е посочено в Директива 2007/46/ЕО на Европейския парламент и на Съвета от 5 септември 2007 година за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (7). За да се гарантира независимостта на органа обаче, техническите служби, определени в съответствие с член 41, параграф 6 от тази директива, не следва да бъдат считани за независим и сертифициран орган по смисъла на настоящия регламент. Заедно с доклада от проверката органът следва да представи уместни доказателства за своята независимост по отношение на заявителя.

               (12)

               За да се осигури ефикасна регистрация и мониторинг на конкретните намаления на емисии за отделни превозни средства, намаленията на емисии следва да бъдат сертифицирани като част от одобрението на типа на превозното средство, а общите намаления на емисии следва да бъдат вписани в сертификата за съответствие съгласно Директива 2007/46/ЕО.

               (13)

               Комисията следва да има възможността да проверява ad hoc сертифицираните общи намаления на емисии за отделни превозни средства. Когато е очевидно, че сертифицираните намаления на емисии не съответстват на равнището на намаленията на емисии, което според решението се изисква за одобрение на дадена технология като екологична иновация, Комисията следва да може да не взема предвид сертифицираните намаления на емисии на CO2 при изчисляването на средните специфични емисии на CO2. На производителя обаче следва да бъде даден ограничен период от време, през който той може да докаже, че сертифицираните стойности са точни.

               (14)

               За да се осигури прозрачна процедура за подаване на заявления, на обществеността следва да бъде предоставена обобщена информация за заявленията за одобрение на иновативни технологии и методологиите за изпитване. След одобряването им, методологиите за изпитване следва да бъдат достъпни за обществеността. Изключенията от правото на публичен достъп до документи, предвидени в Регламент (ЕО) № 1049/2001 на Европейския парламент и на Съвета от 30 май 2001 г. относно публичния достъп до документи на Европейския парламент, на Съвета и на Комисията (8), следва да се прилагат, когато това е уместно.

               (15)

               Съгласно член 13, параграф 3 от Регламент (ЕО) № 443/2009 иновативните технологии повече не могат да бъдат одобрявани според предвидената в същия регламент процедура, от датата на прилагане на преразгледана процедура за измерване на емисиите на CO2. За да се гарантира подходящо постепенно отменяне на облекченията за екологични иновации, одобрени по силата на настоящия регламент, той следва да бъде преразгледан най-късно през 2015 г.

               (16)

               Мерките, предвидени в настоящия регламент, са в съответствие със становището на Комитета по изменение на климата,

         ПРИЕ НАСТОЯЩИЯ РЕГЛАМЕНТ:
   Член 1
   Предмет
   Настоящият регламент установява процедурата, която следва да бъде спазвана при подаване на заявление, и оценка, одобрение и сертифициране на иновативни технологии, които намаляват емисиите на CO2 от пътнически автомобили съгласно член 12 от Регламент (ЕО) № 443/2009.
   Член 2
   Приложно поле
   1.   Всички технологии, които попадат в приложното поле на следните мерки, обхванати от цялостния подход, посочен в член 1 от Регламент (ЕО) № 443/2009, не се смятат за иновативни технологии:

               а)

               подобрения на ефикасността на климатичните инсталации;

               б)

               системи за следене на налягането в гумите, попадащи в приложното поле на Регламент (ЕО) № 661/2009;

               в)

               съпротивление при търкалянето на гумите, попадащо в приложното поле на Регламент (ЕО) № 661/2009 и на Регламент (ЕО) № 1222/2009;

               г)

               индикатори за смяна на предавката, попадащи в приложното поле на Регламент (ЕО) № 661/2009;

               д)

               използване на биогорива.

         2.   Съгласно настоящия регламент заявление по отношение на технология може да бъде направено, ако са изпълнени следните условия:

               а)

               тя е била монтирана в 3 или по-малко процента от всички нови пътнически автомобили, регистрирани през 2009 г.;

               б)

               тя е свързана с елементи, които са от съществено значение за ефикасното функциониране на автомобила и е съвместима с Директива 2007/46/ЕО.

         Член 3
   Определения
   Освен определенията, дадени в членове 2 и 3 от Регламент (ЕО) № 443/2009, се прилагат следните определения:

               а)

               „иновативна технология“ означава технология или комбинация от технологии със сходни технически особености и характеристики, при която намаленията на емисии на CO2 могат да бъдат доказани чрез използването на една методология за изпитване, а всяка от отделните технологии, които са част от комбинацията, попада в рамките на приложното поле, посочено в член 2;

               б)

               „доставчик“ означава производителят на иновативна технология, отговорен за осигуряване на съответствието на производството, или негов упълномощен представител в Съюза, или вносителят;

               в)

               „заявител“ означава производителят или доставчикът, който подава заявление за одобрение на иновативна технология като екологична иновация;

               г)

               „екологична иновация“ означава иновативна технология, придружена от методология за изпитване, която е била одобрена от Комисията в съответствие с настоящия регламент;

               д)

               „независим и сертифициран орган“ означава техническа служба от категория A или Б, посочена в член 41, параграф 3, букви а) и б) от Директива 2007/46/ЕО, която отговаря на изискванията, предвидени в член 42 от тази директива, с изключение на техническите служби, определени в съответствие с член 41, параграф 6 от тази директива.

         Член 4
   Заявление
   1.   Заявленията за одобрение на иновативна технология като екологична иновация се подават пред Комисията в писмена форма. Заявлението и цялата подкрепяща документация се подават също така и по електронна поща или на електронен носител на данни, или пък се качват на сървър, управляван от Комисията. В заявленията в писмена форма се изброяват подкрепящите документи.
   2.   Всяко заявление включва следното:

               а)

               данни за контакт със заявителя;

               б)

               описание на иновативната технология и начина, по който тя се монтира на превозното средство, включително доказателство за това, че технологията попада в приложното поле, посочено в член 2;

               в)

               обобщено описание на иновативната технология, включващо данни, които потвърждават, че са изпълнени условията, предвидени в член 2, параграф 2, както и на методологията за изпитване, посочена в буква д) от настоящия параграф, което се оповестява публично при подаване на заявлението пред Комисията;

               г)

               посочване на очакваните отделни превозни средства, на които може да бъде монтирана иновативна технология или за които се планира монтирането на такава, и очакваните намаления на емисии на CO2 за тези превозни средства, които се дължат на иновативната технология;

               д)

               методология, която следва да бъде използвана за доказване на намаленията на емисии на CO2, дължащи се на иновативната технология или, когато такава методология вече е била одобрена от Комисията, позоваване на одобрената методология;

               е)

               доказателства за това, че:

                           i)

                           намалението на емисии, постигнато чрез иновативната технология, съответства на праговата стойност, посочена в член 9, параграф 1, при отчитане на всяко влошаване, настъпило в технологията с течение на времето;

                           ii)

                           иновативната технология не е обхваната от измерването на CO2 при стандартния цикъл на изпитване, посочен в член 12, параграф 2, буква в) от Регламент (ЕО) № 443/2009, както е посочено в член 9, параграф 2 от настоящия регламент;

                           iii)

                           намаленията на емисиите на CO2, постигнати чрез иновативната технология, се дължат на заявителя, както е посочено в член 9, параграф 3;

               ж)

               доклад от проверка от независим и сертифициран орган, посочен в член 7.

         Член 5
   Базово превозно средство и превозно средство, оборудвано с екологична иновация
   1.   За целта на доказването на емисии на CO2, посочено в член 8, заявителят определя:

               а)

               превозно средство, оборудвано с екологична иновация, на което е монтирана иновативната технология;

               б)

               базово превозно средство, което не е оборудвано с иновативна технология, но което във всички останали аспекти е идентично с превозното средство с екологична иновация.

         2.   Ако заявителят смята, че информацията, посочена в членове 8 и 9, може да бъде доказана без използването на базово превозно средство и превозно средство с екологична иновация, както е посочено в параграф 1 от настоящия член, заявлението следва да включва необходимите данни, обосноваващи това заключение, и методология, посредством която се осигуряват равностойни резултати.
   Член 6
   Методология за изпитване
   1.   Методологията за изпитване, посочена в член 4, параграф 2, буква д), осигурява резултати, които са проверими, възпроизводими и съпоставими, и следва да може да доказва по реалистичен начин ползите от иновативната технология по отношение на емисиите на CO2, които имат висока статистическа значимост и, когато това е приложимо, да отчита взаимодействието с други екологични иновации.
   2.   Комисията публикува насоки относно изготвянето на методологии за изпитване за различни потенциални иновативни технологии, които отговарят на критериите, посочени в параграф 1.
   Член 7
   Доклад от проверка
   1.   Докладът от проверката, посочен в член 4, параграф 2, буква ж), се изготвя от независим и сертифициран орган, който не може да е част от заявителя или да е свързан по друг начин с него.
   2.   За целите на доклада от проверката независимият и сертифициран орган следва да:

               а)

               провери дали са спазени критериите за допустимост, посочени в член 2, параграф 2;

               б)

               провери дали информацията, предоставена в съответствие с член 4, параграф 2, буква е), съответства на критериите, посочени в член 9;

               в)

               провери дали методологията за изпитване, посочена в член 4, параграф 2, буква д), е подходяща за сертифициране на дължащите се на иновативната технология намаления на емисии на CO2 за съответните превозни средства, посочени в член 4, параграф 2, буква г) и дали отговаря на минималните изисквания, посочени в член 6, параграф 1;

               г)

               провери дали иновативната технология е съвместима със съответните изисквания, посочени за одобрението на типа на превозното средство;

               д)

               декларира, че отговаря на изискването, посочено в параграф 1 от настоящия член.

         3.   За целите на сертифицирането на намаленията на емисиите на CO2 в съответствие с член 11 независимият и сертифициран орган, по искане на производителя, изготвя доклад относно взаимодействието между няколко различни екологични иновации, монтирани на един и същ тип, вариант или версия на превозно средство.
   В доклада се посочват намаленията на емисиите на CO2, дължащи се на различните екологични иновации, при отчитане на влиянието на взаимодействието.
   Член 8
   Доказване на емисии на CO2

   1.   По отношение на отделните превозни средства, посочени в съответствие с член 4, параграф 2, буква г), следните емисии на CO2 следва да бъдат доказани за представителен брой превозни средства:

               а)

               емисиите на CO2 от базовото превозно средство, както и емисиите от превозното средство с екологична иновация с функционираща иновативна технология, които се установяват чрез прилагането на методологията, посочена в член 4, параграф 2, буква д);

               б)

               емисиите на CO2 от базовото превозно средство и от превозното средство с екологична иновация с функционираща иновативна технология, които се установяват чрез прилагането на стандартния цикъл на изпитване, посочен в член 12, параграф 2, буква в) от Регламент (ЕО) № 443/2009.

         Доказването на емисиите на CO2 в съответствие с букви а) и б) от първа алинея се извършва при условия на изпитване, които са идентични за всички изпитвания.
   2.   Общите намаления на емисии за отделно превозно средство представляват разликата между емисиите, доказани в съответствие с параграф 1, буква а).
   Когато е налице разлика между емисиите, доказани в съответствие с параграф 1, буква б), тази разлика се изважда от общата стойност на намаленията на емисиите, доказани в съответствие с параграф 1, буква а).
   Член 9
   Критерии за допустимост
   1.   Минималното намаление, постигнато от иновативната технология, е 1 g CO2/km. Приема се, че тази прагова стойност е спазена, когато общите намаления на емисии, дължащи се на иновативната технология, доказани в съответствие с член 8, параграф 2, са 1 g CO2/km или повече.
   2.   Когато общите намаления на емисии, дължащи се на иновативна технология, не включват намаления на емисии, доказани посредством стандартния цикъл на изпитване в съответствие с член 8, параграф 2, иновативната технология не се счита за обхваната от стандартния цикъл на изпитване.
   3.   Техническото описание на иновативната технология, посочено в член 4, параграф 2, буква б), съдържа необходимите данни, доказващи че резултатите от намаляването на емисиите на CO2 на дадена технология не зависят от настройки или възможности за избор, които са извън контрола на заявителя.
   Когато описанието е основано на предположения, тези предположения следва да бъдат проверими и основани на убедителни и независими статистически доказателства, подкрепящи както самите предположения, така и тяхната приложимост на цялата територия на Съюза.
   Член 10
   Оценка на заявление за екологична иновация
   1.   При получаване на заявление Комисията оповестява обобщеното описание на иновативната технология и методологията за изпитване, посочено в член 4, параграф 2, буква в).
   2.   Комисията оценява заявлението и в срок от девет месеца от получаване на пълно заявление одобрява иновативната технология като екологична иновация заедно с методологията за изпитване, освен когато са повдигнати възражения по отношение на допустимостта на технологията или уместността на методологията за изпитване.
   В решението за одобрение на иновативната технология като екологичната иновация се посочва информацията, изисквана за сертифициране на намаленията на емисиите на CO2 в съответствие с член 11 от настоящия регламент, при спазване на прилагането на изключенията от правото на публичен достъп до документи, посочени в Регламент (ЕО) № 1049/2001.
   3.   Комисията може да изиска корекции на предложената методология за изпитване или да изиска използването на одобрена методология за изпитване, различна от методологията, предложена от заявителя. Следва да бъде проведена консултация със заявителя във връзка с предложената корекция или с избора на методология за изпитване.
   4.   Периодът на оценка може да бъде удължен с пет месеца, когато Комисията установи, че поради комплексния характер на иновативната технология и придружаващата я методология за изпитване или поради обема и съдържанието на заявлението, заявлението не може да бъде надлежно оценено в рамките на деветмесечния период за оценка.
   Ако периодът на оценка следва да бъде удължен, Комисията уведомява заявителя в срок от 40 дни от получаване на заявлението.
   Член 11
   Сертифициране на намаленията на емисии на CO2, дължащи се на екологични иновации
   1.   Производител, който желае да се възползва от намаляване на неговите средни специфични емисии на CO2, за да постигне своята цел за специфични емисии посредством намаленията на емисии на CO2, дължащи се на екологична иновация, подава заявление пред компетентен орган по одобряването по смисъла на Директива 2007/46/ЕО за издаване на сертификат на ЕС за одобрение на типа на превозното средство, на което е монтирана екологична иновация. В допълнение към документите, предоставящи необходимата информация, посочена в член 6 от Директива 2007/46/ЕО, в заявлението за сертификат се прави позоваване на взетото от Комисията решение за одобряване на екологична иновация в съответствие с член 10, параграф 2 от настоящия регламент.
   2.   Сертифицираните намаления на емисиите на CO2, дължащи се на екологичната иновация, които са доказани в съответствие с член 8 от настоящия регламент, се посочват поотделно както в документацията за одобрението на типа, така и в сертификата за съответствие съгласно Директива 2007/46/ЕО въз основа на провежданите от техническите служби изпитвания съгласно член 11 от тази директива при използване на одобрената методология за изпитване.
   Когато намаленията на емисиите на CO2, дължащи се на екологична иновация за конкретен тип, вариант или версия, са под праговите стойности, посочени в член 9, параграф 1, намаленията на емисиите не се сертифицират.
   3.   Когато превозното средство е оборудвано с повече от една екологична иновация, намаленията на емисиите на CO2 се доказват поотделно за всяка екологична иновация в съответствие с процедурата, предвидена в член 8, параграф 1. Сборът на получените намаления на емисии, определен в съответствие с член 8, параграф 2 за всяка екологична иновация, дава общата стойност на намаленията на емисии на CO2 за целите на сертифицирането на това превозно средство.
   4.   Когато взаимодействието между няколко екологични иновации, монтирани на едно и също превозно средство, не може да бъде изключено, тъй като те очевидно са от различен характер, производителят посочва това в заявлението до органа по одобряване и предоставя доклад от независимия и сертифициран орган относно влиянието на взаимодействието върху намаленията на емисии, дължащи се на екологичните иновации, монтирани на превозното средство, както е посочено в член 7, параграф 3.
   Когато в резултат от това взаимодействие общите намаления на емисии са по-малко от 1 g CO2/km, умножено по броя на екологичните иновации, за изчисляване на общите намаления на емисии в съответствие с параграф 3 от настоящия член се вземат предвид само онези намаления на емисии, дължащи се на екологични иновации, които отговарят на праговите стойности, предвидени в член 9, параграф 1.
   Член 12
   Преразглеждане на сертифициранията
   1.   Комисията гарантира, че сертифициранията и намаленията на емисии на CO2 по отношение на отделни превозни средства се проверяват ad hoc.
   Когато Комисията констатира различие между сертифицираните намаления на емисии на CO2 и емисиите, които е проверила чрез използване на уместната методология или методологии за изпитване, тя уведомява производителя за своите констатации.
   В срок от 60 дни от получаване на уведомлението производителят може да предостави на Комисията доказателства за точността на сертифицираните намаления на емисии на CO2. По искане на Комисията се предоставя докладът относно взаимодействието на различните екологични иновации, посочен в член 7, параграф 3.
   2.   Когато доказателствата, посочени в параграф 1, не бъдат предоставени в рамките на посочения срок или когато Комисията прецени, че предоставените доказателства не са задоволителни, тя може да реши да не взема предвид сертифицираните намаления на емисии на CO2 при изчисляването на средните специфични емисии на този производител за следващата календарна година.
   3.   Производител, чиито сертифицирани намаления на емисии на CO2 вече не се взимат предвид, може да подаде заявление за ново сертифициране на съответните превозни средства в съответствие с процедурата, предвидена в член 11.
   Член 13
   Оповестяване на информация
   Заявител, който изисква информацията, подадена съгласно настоящия регламент, да бъде третирана като поверителна, предоставя обосновка за прилагане на някое от изключенията, посочени в член 4 от Регламент (ЕО) № 1049/2001.
   Член 14
   Преразглеждане
   Настоящият регламент и екологичните иновации, одобрени съгласно настоящия регламент, следва да бъдат преразгледани най-късно до 31 декември 2015 г.
   Член 15
   Влизане в сила
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 25 юли 2011 година.

            За Комисията

            Председател

         José Manuel BARROSO

      (1)  ОВ L 140, 5.6.2009 г., стр. 1.

      (2)  COM(2007) 19 окончателен.

      (3)  COM(2007) 22 окончателен.

      (4)  ОВ L 200, 31.7.2009 г., стр. 1.

      (5)  ОВ L 342, 22.12.2009 г., стр. 46.

      (6)  ОВ L 199, 28.7.2008 г., стр. 1.

      (7)  ОВ L 263, 9.10.2007 г., стр. 1.

      (8)  ОВ L 145, 31.5.2001 г., стр. 43.


title: Регламент за изпълнение (ЕС) 2016/593 на Комисията от 5 април 2016 година за одобрение на промяна, която не е минимална, в спецификацията на название, вписано в регистъра на защитените наименования за произход и на защитените географски указания [Olive de Nîmes (ЗНП)]

text:
               19.4.2016

               BG

               Официален вестник на Европейския съюз

               L 103/12

         РЕГЛАМЕНТ ЗА ИЗПЪЛНЕНИЕ (ЕС) 2016/593 НА КОМИСИЯТА
   от 5 април 2016 година
   за одобрение на промяна, която не е минимална, в спецификацията на название, вписано в регистъра на защитените наименования за произход и на защитените географски указания [Olive de Nîmes (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Франция за одобрение на изменение в спецификацията на защитеното наименование за произход „Olive de Nîmes“, регистрирано по силата на Регламент (ЕО) № 991/2010 на Комисията (2).

               (2)

               Тъй като въпросното изменение не е несъществено по смисъла на член 53, параграф 2 от Регламент (ЕС) № 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз
                   (3).

               (3)

               Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията на наименованието „Olive de Nîmes“ (ЗНП).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 април 2016 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  Регламент (ЕС) № 991/2010 на Комисията от 4 ноември 2010 г. за вписване на название в регистъра на защитените наименования за произход и защитените географски указания [Olive de Nîmes (ЗНП)] (ОВ L 288, 5.11.2010 г., стр. 12).

      (3)  ОВ C 358, 30.10.2015 г., стр. 11.


title: Регламент за изпълнение 2012/544/ОВППС на Съвета от 25 юни 2012 година за прилагане на член 32, параграф 1 от Регламент (ЕС) № 36/2012 относно ограничителни мерки с оглед на положението в Сирия

text:
               26.6.2012

               BG

               Официален вестник на Европейския съюз

               L 165/20

         РЕГЛАМЕНТ ЗА ИЗПЪЛНЕНИЕ 2012/544/ОВППС НА СЪВЕТА
   от 25 юни 2012 година
   за прилагане на член 32, параграф 1 от Регламент (ЕС) № 36/2012 относно ограничителни мерки с оглед на положението в Сирия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 36/2012 на Съвета от 18 януари 2012 г. относно ограничителни мерки с оглед на положението в Сирия (1), и по-специално член 32, параграф 1 от него,
   като има предвид, че:

               (1)

               На 18 януари 2012 г. Съветът прие Регламент (ЕС) № 36/2012.

               (2)

               Предвид сериозността на положението в Сирия и в съответствие с Решение за изпълнение 2012/335/ОВППС на Съвета от 25 юни 2012 г. за прилагане на Решение 2011/782/ОВППС на Съвета относно ограничителни мерки срещу Сирия (2), в съдържащия се в приложение II към Регламент (ЕС) № 36/2012 списък на физическите и юридическите лица, образуванията или органите, подлежащи на ограничителни мерки, следва да бъде включено още едно лице, както и допълнителни образувания,

         ПРИЕ НАСТОЯЩИЯ РЕГЛАМЕНТ:
   Член 1
   Лицето и образуванията, изброени в приложението към настоящия регламент, се добавят в списъка от приложение II към Регламент (ЕС) № 36/2012.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Люксембург на 25 юни 2012 година.

            За Съвета

            Председател

         C. ASHTON

      (1)  ОВ L 16, 19.1.2012 г., стр. 1.

      (2)  Виж стр. 80 от настоящия брой на Официален вестник.

      ПРИЛОЖЕНИЕ

         ЛИЦА И ОБРАЗУВАНИЯ, ПОСОЧЕНИ В ЧЛЕН 1

         Лица

                  Име

                  Идентификационни данни

                  Основания

                  Дата на включване в списъка

                  1.

                  Bouthaina Shaaban
                  (известна още като Buthaina Shaaban)

                  Родена през 1953 г. в Homs, Сирия

                  Политически и медиен съветник на президента от юли 2008 г., в това си качество е свързана с тежките репресии над населението

                  26.6.2012 г.

         Образувания

                  Име

                  Идентификационни данни

                  Основания

                  Дата на включване в списъка

                  1.

                  Министерство на отбраната

                  Адрес: Umayyad Square, Дамаск
                  Телефон: +963-11-7770700

                  Сирийска правителствена структура, пряко свързана с репресиите.

                  26.6.2012 г.

                  2.

                  Министерство на вътрешните работи

                  Адрес: Merjeh Square, Дамаск
                  Телефон: +963-11-2219400, +963-11-2219401, +963-11-2220220, +963-11-2210404

                  Сирийска правителствена структура, пряко свързана с репресиите.

                  26.6.2012 г.

                  3.

                  Сирийско национално бюро за сигурност

                  Сирийска правителствена структура, част от сирийската партия Ba'ath. Бюрото е пряко свързано с репресиите. Подтиквало сирийските сили за сигурност да използват крайно груба сила срещу демонстрантите.

                  26.6.2012 г.

                  4.

                  Syria International Islamic Bank (SIIB),
                  известна още като Syrian International Islamic Bank; известна още като SIIB)

                  Местоположение: Syria International Islamic Bank Building, Main Highway Road, Al Mazzeh Area, P.O. Box 35494, Дамаск, Сирия
                  Друго местоположение: P.O. Box 35494, Mezza'h Vellat Sharqia'h, до консулството на Саудитска Арабия, Дамаск, Сирия

                  SIIB служи за фасада на Commercial Bank of Syria, което позволява на последната да заобикаля санкциите, наложени ѝ от ЕС. От 2011 г. до 2012 г. SIIB тайно е улеснила финансиране на стойност почти 150 млн. долара от името на Commercial Bank of Syria. Финансови операции, привидно извършвани от SIIB, всъщност са били извършвани от Commercial Bank of Syria.
                  Освен че помага на Commercial Bank of Syria да заобикаля санкциите, през 2012 г. SIIB е улеснила редица значителни плащания за Syrian Lebanese Commercial Bank — друга банка, която вече е включена в списъците на ЕС.
                  По описаните начини SIIB съдейства за предоставяне на финансова подкрепа за сирийския режим.

                  26.6.2012 г.

                  5.

                  Обща организация за радио и телевизия
                  (известна още като Сирийска главна дирекция за радио и телевизия; известна още като Главна радио- и телевизионна корпорация; известна още като Радио- и телевизионна корпорация; известна още като GORT)

                  Адрес: Al Oumaween Square, P.O. Box 250, Дамаск, Сирия.
                  Телефон: (963 11) 223 4930

                  Държавна агенция, подчинена на сирийското министерство на информацията; в това си качество подкрепя и подпомага информационната му политика. Отговаря за работата на сирийските държавни телевизионни канали — два наземни и един сателитен — както и за правителствените радиостанции. GORT подстрекава към насилие срещу цивилното население в Сирия, като служи за пропаганден инструмент за режима на Асад и разпространява дезинформация.

                  26.6.2012 г.

                  6.

                  Syrian Company for Oil Transport
                  (известна още като Syrian Crude Oil Transportation Company; известна още като „SCOT“; известна още като „SCOTRACO“

                  Banias Industrial Area, Latakia Entrance Way, P.O. Box 13, Banias, Сирия; уебсайт: www.scot-syria.com; E-mail: scot50@scn-net.org

                  Сирийска държавна нефтена компания. Предоставя финансова подкрепа на режима.

                  26.6.2012 г.


title: Регламент за изпълнение (ЕС) 2015/481 на Комисията от 20 март 2015 година за установяване на стандартни стойности при внос с цел определяне на входната цена на някои плодове и зеленчуци

text:
               21.3.2015

               BG

               Официален вестник на Европейския съюз

               L 77/5

         РЕГЛАМЕНТ ЗА ИЗПЪЛНЕНИЕ (ЕС) 2015/481 НА КОМИСИЯТА
   от 20 март 2015 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 март 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  IL

                  94,1

                  MA

                  85,6

                  TR

                  81,6

                  ZZ

                  87,1

                  0707 00 05

                  JO

                  206,0

                  MA

                  174,9

                  TR

                  161,6

                  ZZ

                  180,8

                  0709 93 10

                  MA

                  101,5

                  TR

                  172,3

                  ZZ

                  136,9

                  0805 10 20

                  EG

                  48,9

                  IL

                  68,8

                  MA

                  53,5

                  TN

                  61,8

                  TR

                  71,3

                  ZZ

                  60,9

                  0805 50 10

                  TR

                  61,9

                  ZZ

                  61,9

                  0808 10 80

                  AR

                  94,0

                  BR

                  71,9

                  CL

                  104,5

                  CN

                  81,0

                  MK

                  28,2

                  US

                  251,8

                  ZZ

                  105,2

                  0808 30 90

                  AR

                  106,6

                  CL

                  126,1

                  CN

                  102,1

                  ZA

                  133,6

                  ZZ

                  117,1

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.